Águas de Março

An Águas de Março (; Winaray: Katubigan han Marso; Ininggles: Waters of March) usá nga Brasilenyo nga kanta nga ginkumposo ni Antônio Carlos Jobim (1927–1994) han 1972. Ginsurat ni Jobim an mga laray ha Pinortuges ngan ha Ininggles. An mga laray, nga ginsurat anay ha pagtikang ha Pinortuges, dirì nagsusumat hin susumaton o istorya, kundi nagpapasundayag hin mga sunod-sunod nga mga hulagway nga naghihimo hin collage; haros tagsa nga laray natikang hin "É..." ("[Amo] in/an..."). Ha Ininggles, haros an kadam'an nga mga laray natikang hin "A..." o "It's..." ("In..." o kundi man "Usá nga..."). Han 2001, ginngaranan an "Águas de Março" nga amo an gima-upayi ha tanan-nga-panahon nga Brasilenyo nga kanta didâ hin pagpaki-ana hin labaw hin 200 nga mga Brasilenyo nga peryodista, nagmumusika ngan iba pa nga mga artista nga ginhimo han nanguguna nga dyaryo han Brasil nga, Folha de S.Paulo.  Ginpil1i gihapon ini han Brasilenyo nga edisyon han Rolling Stone nga amo an ikaduha nga gidakoi nga Brasilenyo nga awit.

An inspirasyon para han"Águas de Março" nagtikang han bulan nga gimakusogi hin urán ha Rio de Janeiro. It Marso kaurugan natitigamnan hin tigda nga mga bagyo nga makusog in urán ngan magkusog nga kahanginan nga nagdadangat hin pagbahá hin damo nga mga lugar han syudad. An mga laray ngan musika mayda nagpapabilin nga tipaubos nga pagpadayon sugad hin sulog hin tubig tikang han mga urán nga naawas dida han mga gutter, nga nagdadara hin mga stick, bato, mga bildo, ngan haros tanan ngan bisan ano. An pag-orkestra naghahatag hin ilusyon hin pirme tipaubos hin mga nota sugad hin mga Shepard nga tono.

Mga bersyon

Mga 1970

 An syahan nga pagrekord hiní nga kanta (Pinortuges nga bersyon) ginmawás didâ hin EP nga ginpagawás han Mayo, 1972, nga ginngaranan O Tom de Antonio Carlos Jobim e o Tal de João Bosco. Ini nga EP ginpagawás nga bonus nga upod han Brasilenyo nga peryodiko O Pasquim ngan waray utroha pagpagawás. Iní nga tipo hin album nga vinyl nga plaka tinatawag nga "disco do bolso" ("plaka hin bolsa").  Hadto nga panahon, ginkitâ iní nga baga hin pan-novelty nga pagpatalastas para han peryodiko imbes nga usá han mga seminal nga buhat ni Jobim.  Tungod hiton nga rason, an mga aada nga mga kopya hini nga rekord panalagsa la hin duro.  
 An ikaduhá nga pagrekord didâ han kan Elis Regina album Elis (1972), nga amo an syahan hin tulo nga magsunod-sunod nga mga gintitulo-hin-kalugaringon-nga-ngaran nga mga album ni Regina.
 An ikatuló nga pagrekord didâ han kan Jobim ikapitó nga album, Jobim (1973, ginpagawás hin utro han 2000). Iní nga album gintitulo nga Matita Perê ha Brasil kundi waray han dugáng nga Ininggles nga bersyon han kanta.
 An pagrekord ni João Gilberto didâ han João Gilberto (1973) kilalado han dakolaay nga pagkaiba hin ritmo nga sukod tikang han orihinal.
 An Italyana nga magkaranta nga hi Mina nagkanta hini nga "La Pioggia di Marzo" ("An Urán han Marso") didâ han iya album Frutta e verdura (1973). Gin-arreglo para hin orkestra ngan ginkondukt ni Pino Presti.
 Ginrekord ni Georges Moustaki an iya bersyon han kanta nga "Les Eaux de Mars" didâ han album nga Déclaration (1973).
 An bersyon nga ginkikita hin damo nga mga nagsubay nga amo an definitivo nga pagrekord han kanta amo an duet nga ginkanta nira Jobim ngan Elis Regina didâ han album Elis & Tom (1974).
 Nagrekord hira Stan Getz ngan João Gilberto hin bersyon didâ han ira dugtong nga album The Best of Two Worlds (1976), upod  hin mga Pinortuges nga mga laray nga ginkanta ni Gilberto ngan Ininggles nga mga laray ginkanta ni Miúcha, an asawa ni Gilberto hadto nga panahon. 
 Ginrekord nira Sérgio Mendes & Brasil '77 iní nga kanta dida han album Vintage 74 (1974).  Nagtokar hi Jobim han sista hiní nga track.
 Nagrekord hi Art Garfunkel han kanta didâ han iya solo nga album Breakaway (1975). An iya pagrekord surusugad han 1973 nga pagrekord didâ han Jobim ha inflection, ritmo, ngan pag-evocar han kanta.
 Nagrekord hi Jack Parnell han kanta didâ han iya album Braziliana (1977)
 Nagrekord hi Mark Murphy hiní nga kanta didâ han album Stolen Moments (1978).
 Nagrekord hira Sérgio Mendes & Brasil '88 hiní nga kanta didâ han album Brasil '88 (Elektra 6E-134, 1978).

Mga kasarigan

Musika
Brasil